el en el el en en el el el el el el el el el el en fr el en el el el el it ca el el el el el el el el el el el el es en es el es el es en el el el el el el el el el el el el el el el el el el el el el el en en fr en el
Μύκονος: Έπιασαν στα πράσα τους Ιταλούς που έκλεβαν τουρίστες στις παραλίες – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Πώς δρούσε το κύκλωμα των Ιταλών δραστών – Κυκλοφορούσαν τις τελευταίες ημέρες σε γνωστό παραλιακό μαγαζί, στο οποίο συχνάζουν εύποροι τουρίστες – Είχαν βάλει στο στόχαστρό τους τουρίστρια που είχε αφήσει πάνω στην ξαπλώστρα της αξεσουάρ συνολικής αξίας 43.960 ευρώ
Σύμφωνα με πληροφορίες του protothema.gr, ο ένας εξ αυτών αφαιρούσε τα πολύτιμα αξεσουάρ και o άλλος είχε τον ρόλο του τσιλιαδόρου. Οι δυο δράστες ιταλικής υπηκοότητας, είχαν νοικιάσει δωμάτιο στη περιοχή «Αργύραινας», το οποίο και είχαν μετατρέψει σε ορμητήριό τους, τοποθετώντας εκεί μέρος από τα κλοπιμαία.
Εκμεταλλευόμενοι το ευγενικό παρουσιαστικό τους, φρόντιζαν να περνούν απαρατήρητοι. Το ντύσιμό τους και ο τρόπος με τον οποίο συμπεριφέρονταν, όταν βρίσκονταν ανάμεσα σε κόσμο, ξεγελούσαν. Βασικό μέλημά τους ήταν να μην τραβούν την προσοχή των φυλάκων των εστιατορίων μέχρι που μια μέρα οι πράξεις τους έγιναν αντιληπτές.
Πώς πιάστηκαν οι Ιταλοί
Οι δυο Ιταλοί «τσαντάκηδες» κυκλοφορούσαν τις τελευταίες ημέρες σε γνωστό παραλιακό μαγαζί, στο οποίο συχνάζουν εύποροι τουρίστες. Είχαν βάλει στο στόχαστρό τους μια μεσήλικη τουρίστρια που είχε αφήσει πάνω στην ξαπλώστρα της γυναικεία τσάντα θαλάσσης, μάρκας Louis Vuitton, μέσα στην οποία υπήρχε ένα πορτοφόλι της ίδιας μάρκας με 3.000 ευρώ σε μετρητά, πέντε πιστωτικές κάρτες, ένα ρολόι Rolex των 36.800 ευρώ, ένα νεσεσέρ με οκτώ μαγιό επώνυμων εταιριών, δυο πετσέτες θαλάσσης και ένα ζευγάρι παντόφλες μάρκας Gucci. Όλα τα αξεσουάρ ήταν συνολικής αξίας 43.960 ευρώ.
Οι δυο «τσαντάκηδες» παρακολουθούσαν επί ώρα το υποψήφιο θύμα τους και περίμεναν την κατάλληλη στιγμή για να δράσουν. Ξαφνικά, όμως, η γυναίκα γύρισε το κεφάλι της και είδε τον έναν από τους δύο δράστες με μια τσάντα στα χέρια.
Οι δυο Ιταλοί «τσαντάκηδες» ξαφνιάστηκαν, δεν άφησαν όμως την τσάντα με το μικρό θησαυρό και τράπηκαν σε φυγή. Το θύμα δεν άργησε να αντιδράσει, αρχίζοντας να φωνάζει.
Για καλή της τύχη, σε κοντινή απόσταση από το σημείο του συμβάντος περιπολούσαν άνδρες του Τμήματος Ασφαλείας της Υποδιεύθυνσης Αστυνομίας Μυκόνου, οι οποίοι και άρχισαν να καταδιώκουν τους δράστες. Κατάφεραν, δε, να τους συλλάβουν μερικά μέτρα πιο κάτω.
Στην κατοχή τους βρέθηκαν όλα τα αφαιρεθέντα αντικείμενα τα οποία και παραδόθηκαν στο θύμα. Κατά την σωματική έρευνα που ακολούθησε, οι αστυνομικοί, εντόπισαν ανάμεσα στα προσωπικά αντικείμενα των δραστών κι άλλα ακριβά αξεσουάρ που είχαν αφαιρεθεί από λουόμενους παραλιακών κέντρων τις προηγούμενες ημέρες.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΛΛΗΝΙΚΗ ΑΣΤΥΝΟΜΙΑ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΙΤΑΛΟΙ, ΚΛΟΠΕΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΑ ΝΕΑ ΤΗΣ ΜΥΚΟΝΟΥ